Delhi Police Says Everyday More Than Four Vehicles Are Stolen In The Capital Rt | दिल्ली पुलिस का बड़ा खुलासा, हर घंटे राजधानी में चार से अधिक वाहन होते हैं चोरी - Firstpost Hindi
दिल्ली पुलिस का बड़ा खुलासा, हर घंटे राजधानी में चार से अधिक वाहन होते हैं चोरी
दिल्ली पुलिस के आंकड़ों के मुताबिक, राष्ट्रीय राजधानी में हर घंटे चार से अधिक वाहनों की चोरी होती है और इनमें ज्यादा संख्या मोटरसाइकिलों की होती है.
Updated On: Jul 29, 2018 10:36 PM IST
दिल्ली में पुलिस ने वाहन चोरी के संबंध में बड़ा खुलासा किया है. दिल्ली पुलिस के आंकड़ों के मुताबिक, राष्ट्रीय राजधानी में हर घंटे चार से अधिक वाहनों की चोरी होती है और इनमें ज्यादा संख्या मोटरसाइकिलों की होती है. इस साल 30 जून तक मोटर वाहन चोरी के 21,298 मामले सामने आए.
चोरी किए गए वाहनों में से 12,689 मोटरसाइकिल शामिल हैं जो चोरी का 60 प्रतिशत है. आंकड़ों में बताया गया है कि इस साल 3,871 कारों और 3,237 स्कूटरों की चोरी हुई है. अन्य वाहनों की चोरी का प्रतिशत सात है.
पुलिस के एक वरिष्ठ अधिकारी ने कहा कि चोरी की मोटरसाइकिलों का इस्तेमाल आम तौर पर झपटमारी और लूटपाट के लिए किया जाता है जिससे कि अगर वाहन का नंबर सीसीटीवी फुटेज में आ जाए तो तब भी लुटेरे पकड़ में न आ सकें.
अधिकारी ने कहा, 'वाहन चुराने वाले लोग झपटमारों की मांग पर मोटरसाइकिल चुराते हैं.' पिछले साल चोरी हुए मोटर वाहनों की संख्या 40,972 थी. 2016 में कुल 38,644 वाहनों की चोरी हुई थी.
Tags: Delhi Policevehicles stolen